gentaiscool/nusaparagraph_emot huggingface dataset:
Ada orang yang emang dasarnya jia ngeri banget liat darah. Waktu itu, jia lagi naek agkot mau berangkat gawe. Pas banget depan jalan macetnya panjang kagak karuan. Jia bingung kudu pegimana, mau balik rumah juga kagak bisa soalnya ada gawean. Sopir angkotnya langsung ngasih tau kalo di depan kayaknya ada kecelekaan, kagak jauh, cuman bikin macet total. Sopirnya juga ngasih tau kalo di depan ada angkot laen yang masih bisa liwat ke jalan yang mau jia tuju. Pas itu, jia mutusin buat turun jalan kaki bentar buat naek angkot di depan. Di jalan jia ngelewatin kecelakaan itu, darah bececeran. Ngeliat jelas begitu, jia langsung lemes. Kakinya langsung geget, langsung jatoh bedeku. Orang yang deket jia langsung megangin, badannya juga udah anyep nahan ngeri liat darah. Akhirnya jia kagak jadi berangkat gawe, gara-gara udah keburu lemes.

Emotion: fear
Orang yang ngeri tenggelem kalo di dalem aer itu biasanya jia kagak bisa berenang. Emang kagak selalu. Ada juga orang yang bisa berenang ada rasa ngeri tenggelem kalo di laut yang dalem. Cuman, orang yang kagak bisa berenang, terus mau nyoba nyemplung ke laut itu bakal keserang panik biarpun jia pake pelampung. Biar kagak ngeri tenggelem, paling kagak kita usaha buat belajar berenang. Berenang ini kagak harus sampe jago kita baru boleh ke laut. Kita belajar ama ngebiasain diri berendem di dalem laut juga bisa nulungin kita ngurangin rasa panik kalo di tengah laut. Udah gitu, berenang bisa ngelatih kita ngatur pernapasan. Kalo kita udah kebiasa ngadepin aer di kolem, kita jadi punya gambaran juga pas ke laut.

Emotion: fear
Pecaye ato kagak, rase jijik enih bise bemanpaat buat diri, walopun dampaknye kagak ngenakin. Manpaatnye gegara rase jijik enih bise jadi bates ato ngelindungin diri dari hal laen nyang lebi buruk. Misalnye, jijik gegara ngeliat muntahan. Secare logika, kite bakal langsung mikir kalo ntu berarti kite kagak bole megang ato nginjek muntahan, kudu langsung dibersiin ame pasang wewangian biar baunye kagak ke mane-mane terus malah nimbulin rase jijik baru, ato malah jalan lebi cepet kalo ngeliatnye di pinggir ato tenga jalan. Enih artinye, rase jijik ngebikin diri kite juge bise mikir cepet ngelakuin tindakan sigap buat ngatasin objek nyang jadi sumber rase tesebut dateng. Makanye, rase jijik juge bise disebut sebage alarm diri buat ngelindungin dari bahaye.

Emotion: disgusted
Selama aye sekolah emang ade tuh nyang namanye guru bimbingan konseling, cuma jumlahnye kaga sebanyak ama murid, trus juga anak murid kaga dikasih wadah buat nyeritain ape nyang dirasa salah tapi kaga bisa diungkapin. Aye yakin sebenernye banyak anak nyang bermasalah sama dirinya sendiri, cuma kaga ada wadah nyang bikin nyaman jadi hal macem kaya gitu kaga diperhatiin, padahal dampak itu bisa bikin guru kualahan sebab murid nyang kaga bisa ngeluarin unek-uneknye jadi lebih milih buat bikin onar disekolah. Lingkungan sekitar juga kaga dukung si, banyak nyang mikir aneh kalo kite mau ngelakuin bimbingan konseling, sebenernya edukasi buat masalah konseling ini di sekolah tuh lama-lama bise jadi masalah nyang serius.

Emotion: sad
Di kabarkan bejibunnye masyarakat muda mudi di Indonesia yang mengalami gangguan jiwa. Hal ini mungkin terjadi karena peran dari media sosial yang saat ini sering banget nampilin kemewahan kehidupan orang, jadi akhirnye banyak yang iri ngeliatnye. Untuk menjadi orang sukses kite harus merencanakannye sejak dini, kaga bisa maen-maen kalo mau sukses. Banyak orang yang udeh usaha dari jauh-jauh hari bisa gagal gimane yang kaga usaha yekan. Harus usaha sungguh-sungguh dan diiring doa yang banyak untuk sukses. Ketika sudah kelulusan SMA dan semua temen deket kite udeh pade kuliah kita belum keterima dimane-mane rasanye stress banget, dan seharusnye temen-temen deket sebaiknye ngehibur sahabat kite yang belum bisa kuliah.

Emotion: sad
Jangan kaya supir temen aye nyang sekarang jadi buronan polisi gara-gara kabur pas kecelakaan. Jadi kan dari awal keluarga temen aye tuh udeh curiga kalo si supir nih kayanye ngantuk. Cuma supir ini tuh kaga ngaku, trus keadaan kenceng die nyalip truk. Kesenggol tuh akhirnye ama trus trus nyebur ke parit samping tol. Karna kejadiannye malem, kaga ada satu pun orang nyang nolongin. Mana supirnye kabur, trus akhirnye keadaan temen aye tuh sempet koma 2 minggu lah. Tapi alhamdulillah si kaga ngapa-ngapa cuma mesti dapet pengobatan nyang lama. Trus gara-gara tuh supir kabur dicari dah die ama polisi buat dimintain keterangan.

Emotion: fear
Perkara ditodong senjate enih bise ditarik mundur dari penyebabnye. Buat ente nyang kagak kepengen bangat kena sial enih, bise ngindarin tempat-tempat nyang banyak kasus kriminalitasnye, kek kleb malem, area geng, gang-gang gelap, dan sebagenye. Walopun, emang, ketodong senjate enih juge sering tejadi di depan toko-toko ato di pinggir jalan gede nyang masi memungkinkan banyak orangnye. Kalopun emang tepaksa ke tempat-tempat begitu, inget kalo orang nyang kagak kenal ente, terus ngancem pake senjate, ntu tandanye die kagak kepengen ente, tapi barang-barang beharge nyang ente bawa. Kalo bise lari, ye, udeh pasti mending lari. Cuman, petimbangin juge soal kondisi sekitar. Kalo die mulai nodong senjate, misalnye senjate tajem piso, inget kalo bagian kiri badan manusie lebih sering jadi sasaran penusukan. Jadi, walopun ente ketakutan setengah mati, inget terus buat lebi seringin ngindar ke kanan!

Emotion: fear
Merasa atau emang kenyataannye,  kebutuhan tidak terpenuhi di masa kanak-kanak membuat kita menumbuhkan kebutuhan lain ketika sudah dewasa. Seringkali kita tidak menyadari bahwa kesulitan kita terbuka pada pasangan didasari pada rasa kurang percaya pada pasangan. Pasangan mungkin adalah orang yang baik dan setia, dan kita kesulitan mendeteksi kenapa kita kagak bisa sepenuhnye percaya padanye. Ketidakmampuan untuk percaya bisa jadi akibat dari luka lama ketika masa kecil. Contoh, ayah dulu menuntut individu untuk tidak boleh menangis, selalu kuat, dan tidak boleh terlihat lemah. Setiap kali individu mengeluh, ayah memberikan hukuman yang berat. Pengalaman tersebut membuat bercerita tentang masalah pada pasangan menjadi sulit. Menyadari perlakuan tidak adil yang dialami individu ketika masa anak-anak akan menjadi langkah pertama yang harus dilakukannye. Termasuk perlakuan tidak adil yang kita berikannye pada anak.

Emotion: angry
Islam sangat menghormati orang yang meninggal dunia. Agama Islam mengajarkan kepada pemeluknya untuk merawat jenazah sebaik mungkin. Dari segi sosial ajaran ini menunjukkan rasa gotong-royong yang cukup tinggi. Duka yang sedang menyelimuti keluarga musibah sedapat mungkin dikurangi, dengan jalan meringankan beban, seperti merawat jenazah, ucapan rasa belangsungkawa, menghibur, memberikan do’a dan lain-lain. Bahkan agama Islam menganjurkan agar memperhatikan saudaranya yang sedang sakit, apalagi sakit keras. Perhatian yang diberikan kepada orang sakit boleh jadi akan menjadi obat bagi penderita sakit. Pelatihan perawatan jenazah ini sangat penting untuk memberikan pemahaman bagi masyarakat. Pelatihan ini tidak sekedar menangani orang yang sudah meninggal namun juga memberikan pendidikan bagi masyarakat agar menghormati orang yang sudah meninggal.

Emotion: sad
Pada 18 Pèbruari 2001, sêkêlompok orang Dayak nyêrang rumah Matayo, sêorang warga asal Madura. Rumah dibalês rumah, kali ênih warga Madura bêraksi kê rumah Timil nyang diduga milu dalêm pênyêrangan rumah Matayo. Mêski diah bêrhasil mèrad, rumahnyah ora kêsêlamêtin. Ora tibang rumahnyah, rumah kêrabatnyah go milu angus dibakar ama sêisi rumahnyah. Akibat kasus Matayo, warga Madura di Sampit bêrani ngusir warga Dayak dari pêmukimannyah. Cêlakanyah, ênih justru mancing warga Dayak dari luar wilayah buat bêrombongan ngêdatêngin Sampit. Pêrang sodara antêrètnis Indonèsia ênih ora bisa dihindarin. Konplik mangkin ngêrèmbèt kê kota-kota laèn di lêba Propinsi Kalimantan Têngah, têrmasup ibu kotanyah, Palangkaraya. Ampir 1.300 nyawa ngêlayang akibat kêjadian taun 2001 ênih nyang sêbagian gêdé adalah orang Madura.

Emotion: angry
Kêadaan kognitif ama èmosional nyang nyakitin karna nyêsêlin sêsuatu atas kêlêmahan, kêilangan, atau kêsalahan disêbut dêngan pênyêsêlan. Hal ênih sêsuè ama pêrnyataan dari Zeelenberg & Pieters (2007), yakni pênyêsêlan mêrupakan èmosi nyang ngasih arah pada suatu pêrilaku nyang bisa digambarin wayah sêbuah èkspèktasi nyang kita punya ora sêsuè ama kênyataan nyang têrjadi. Pênyêsêlan datêng bêdasarkan tiga pêrsèpsi têntang diri, yakni diri êluh nyang sêsungguhnyah, diri êluh nyang sêkudunyah, ama diri êluh nyang idèalnyah. Diri êluh nyang sêkudunyah dibêntuk bêdasarkan dari kêidupan sosial sêrta kêwajiban ama tanggung jawab pribadi. Diri êluh nyang idèal adalah kondisi nyang êluh impiin. Pênyêsêlan datêng dari adanyah jarak diri êluh dèwèk nyang sêsungguhnyah dêngan diri êluh nyang sêkudunyah ama idèalnyah.

Emotion: sad
Ade pengalaman ane nih, jadi orang nyang ngeburu kuis ntu sendiri sebenernye pengalaman nyang menarik bangat buat aye. tiap lomba punye bejibun tantangannye nyang kagak keduge, ame punye bejibunan suke dukenye nyang jelas, jadi nyari pemburu kuis ntu bahagia banget dua kali. nyang pertame waktu akun kite disebutin jadi pemenangnye, nyang kedue waktu hadiahnye kite terime, ntu seneng banget rasanye, kayak dapet kado ulang taon. Kire-kire baru 2 taon aye jadi kuis hunter. Ntu masuk masih junior, alias anak bawang, soalnye hadiah-hadiah nyang aye dapetin belom se-mewah temen nyang laen. pengalaman nyang paling oke waktu aye pernah jadi pemburu kuis, ntu pengalaman waktu aye jadi pemenang utame dari kuis nyang diadain ame salah satu perusahaan paling gede di Indonesia

Emotion: happy
Sindrom takut kamar mandi umum ntu kini telah menjadi isu global, dan membuatnye menjadi salah satu yang paling umum dari fobia sosial," ujar Profesor Steven Soifer dari University of Maryland, seperti dikutip dari AOLNews, Kamis (25/3/2010). Prof Soifer menuturkan ketakutan ntu mungkin agak terdengar lucu, kagak masuk akal, atau hanya sesuatu hal yang bodoh. Tapi sindrom ntu lebih dari sekedar ntu, seseorang yang mengalaminye ntu harus mendapatkannye pertolongan agar terbebas dari rasa takut ntu. Bagi orang yang memiliki shy bladder syndrome akan mengalami dilema yang menyakitkan, dan memalukan, ya ntu seseorang harus menunggu untuk buang air kecil sampai dirinye berada di rumah. Gangguan ntu bakalan membuat hidup, dan aktivitasnye menjadi terbatas, seperti harus mencari pekerjaan yang dekat dengan rumahnya, tidak bisa pergi jauh atau menggunakan pesawat, sering dianggap sebagai kelakuan yang aneh serta kagak peduli seberape besar usahanye bakal menahan buang air kecil yang bisa membuatnye kagak nyaman, dan menyakitkan.

Emotion: disgusted
Ketika kesedihan yang mendalam terjadi di kehidupan kite, ya ntu keilangan orang yang kite sayangin. Kite harus bisa bangkit dan bersabar dalam menghadapi ntu semuanye dengan sekuat tenaga kite. Hal yang paling tepat untuk menghadapinye adalah dengan selalu berdoa sama Allah minta kekuatan hati, di lapangkan dan diberi keikhlasan dalam menjalani kehidupan ini. Selain berdoa tentunye kite harus memperbanyak kegiatan dalam beribadah dan bersosialisasi sama orang-orang. Awalannye emang kaga mudah, tapi rasa sedih ntu harus dilawan, karena kesianan sama keluarga kitenye yang udeh kaga ada, kite harus bangkit, nyibukkin diri dengan seabrek abreknye aktivitas biar mengurangi sedikit kesedihan kite, karena kalo bener-bener ilang kayanye butuh waktu lama tapi paling tidak bisa melupakan sejenak.

Emotion: sad
Keluhan bau badan ntu umumnye dapet ditegakkan melalui riwayat keluhan, dan pemeriksaan oleh dokter. Kagak ada pemeriksaan laboratorium khusus yang diperlukan untuk menentukannye suatu gangguan pada bau badan kecuali pada kasus yang memiliki faktor penyakit yang mendasari. Namun, pada pemeriksaan mikroskopis dengan pengambilan contoh jaringan kulit dapat ditemukan peningkatan jumlah dan ukuran kelenjar keringat. Penderita dengan gangguan bau badan dapat melakukan perawatan di rumah seperti sering mencuci ketiak, telapak tangan maupun telapak kaki dan kemudian mengeringkannye, menggunakan deodorant dan antiperspirant, parfum, serta mengganti pakaian yang udeh basah oleh keringat. Menghilangkan rambut ketiak dapat mengurangi bau badan karena mencegah berkumpulnye ntu pade bakteri, dan keringat. Sabun antiseptik juga dapat digunakan untuk mengurangi keluhan tersebut. Pendekatan spesifik seperti menghindari makanan yang menyebabkan bau badan, obat-obatan, mengobati infeksi kulit, serta modifikasi gaya hidup pada penderita dengan penyakit metabolik juga dapat mengurangi keluhan.

Emotion: shame
Dulu kan Kakek aye dari Nyak tuh tukang urut, kalo masalah tulang ama sendi mah die jagonye. Uden banyak orang nyang berobat cuma diurut. Kadang kan medis emang dikit-dikit maunya di operasi ya gara-gara itu juga biar jelas penyakitnye. Abis ape lagi nyang dilakuin medis kalo kaga dioperasi. Abis dioperasi kuga belom tentu langsung sembuh, ada beberapa terapy nyang harus dijalanin biar bisa sembuh total. Buat penanganan tulang ama sendi, yq ada baenya pilih salah satu  jenis pengobatan aje, kalo mao tradisional ya lanjutin ampe sembuh, trus kalo mau nyang medis ya kite harus ikut rangkaian medis ampe sembuh karna kaga bae juga kalo di campur-campur gitu.

Emotion: fear
Biasanye tuh ada orang nyang saking takutnye die bawa benda-benda nyang katanye bisa nangkal setan. Menurut aye, maksud begitu malah jadi syirik nantinye, pan barang itu juga kaga jelas dapet dari mana, trus kegunaan ama fungsiny buat apaan pan kite kaga ngarti. Kalo barang nyang dikasih malah jadiin kite deket ama makhluk halus gimane. Pan urusannye jadi makin panjang ya. Takut si wajar ya namanye manusia, cuma jangan jadiin kite jauh dari Tuhan. Ada baenya kite pertimbangin tuh apa nyang kite lakuin dapet manfaat apa kaga. Pan udeh diajarin doa-doa waktu dari kite kecil, ya kalo hati kite gundah gulana ya tinggal kite terapin.

Emotion: surprise
Elu pernah liat sosok nyeremin kayak hantu? Aye pernah, pas TK, tapi cuma dalem mimpi sih hehe. Jadi aye lagi mau nyeberang jalan buat nyamperin enyaknye temen aye. Tapi pas udeh mau deket sama enyak temennye aye, aye baru sadar kalo daritaadi aye dipanggil sama keluarganye aye. Pas aye nengok ke mereka, ternyata enyak temennye aye ada di samping mereka. Pas aye nengok, ternyata yang aye samperin entu hantu! Nah kalo elu pas elu ngeliat hantu, reaksinye elu gimane? Kalo aye, saking kagetnye ngeliat entu hantu, aye kagak bisa ngapa-ngapain, cuma bisa berdiri dan ngeliatin aje. Nah ternyate katanye wajar aje pas ngeliat sesuatu yang gaib kite ketakutan, abis entu bisa memicu berbagai reaksi, salah satunye terdiam, kayak aye. Jadi ya wajar aje ketakutan karena ngeliat hantu dan reaksinye bisa macem-macem, misalnye karena rasa takut ngeliat hantu, orang bisa jadi lari, tereak, nangis, atau kayak aye, cuma diem. Untung aje entu cuma mimpi. Tapi aye bener-bener ketakutan dan kaget pas liat entu hantu. Nah makanye kalo sebelom tidur, buat elu yang orang Islam, jangan lupa wudhu dan lakuin sunnah laennye sebelom tidur ye!

Emotion: fear
Pas aye beberes kardus, aye nemuin tuh cedet di dalem teplon nyang waktu itu menang undian dari sabun cuci piring. Sodetnye juga kaga kalah bagus, warnanya sama ama teplonnye. Bahan nyang dipake codetnye tuh nylon, kaga meleleh ama panas juga kaga lengket kalo buat ngaduk. Beratnye ringan jadi kaga pegel tuh kalo dipake buat ngaduk, trus cocok juga buat ngoseng ama bikin telor dadar. Kalo dipake barengan tuh teplon ama sodetnye bener-bener pasangan serasi dah soalnya warnanye sama. Bahan codetnye juga sesuai karna kaga ngerusak permukaan teplonnye. Sodetnye kaga gampang kotor, kalo dicuci tuh gampang ampe kesela-selanye, bener-bener baguss deh aye akuin barang ini padahal boleh dapet.

Emotion: happy
Cara laen kite biar kaga takut sendirian, kite juga bisa suruh tuh temen-temen buat nginep di rumah. Tapi ngajak nginep juga jangan bikin gaduh trus malah ganggu tetangga. Trus juga jaga etika kalo mau nginep tuh ajak nyang perempuan aje, sekiranye udeh mau tengah malem ya disuruh pulang dulu temen-temen nyang laki. Kalo mao nginep juga jangan buat macem-macem tuh di dalem rumah, kaga usah mabok-mabok apalagi ampe make barang nyang haram. Pokoknye jangan ampe ditegor ama aparat setempat karna bikin gaduh atau keributan. Jaga sopan santun juga dalem bertetangga. Inget waktu kalo mau menimbulkan suara nyang kenceng di sekitar rumah.

Emotion: fear
Di jurusan aye tuh kaga cuman atu orang nyang punya nama tuh Rani. Ade senior aye nyang namanye juga sama. Pernah waktu itu bukan salah panggil cuman ini mah lebih ke geer aje ada orang nyang manggil Rani tapi aye kaga tau kalo nyang dipanggil tuh senior aye. Pertamanye sih aye sempet curiga knapa nih senior manggil-manggil sok kenal banget padahal ngobrol aje kaga pernah. Cuman pas nengok kebelakang die tuh manggil Rani nyang laen. Aduh dari situ aye malu banget dah, mana aye juga bakalan ketemu karna die tuh masih satu jurusan ama aye, luar biasa banget dah malunye.

Emotion: shame
Salah satu cerita yang paling populer adalah keberadaan hantu perempuan berlendir yang kerap bersenandung merdu layaknye akan menidurkan bayi. Hantu perempuan ntu dipercaya sebagai pasien yang meninggal bersama bayinye saat operasi. Namun ada pula cerita yang mengatakan bahwa hantu tersebut adalah seorang bidan yang bunuh diri di rumah sakit itu karena ketahuan hamil di luar nikah. Hampir semua karyawan rumah sakit pernah mengalami kejadian horor di rumah sakit ntu. Bahkan, hantu ntu kabarnye kerap mengganggu pasien yang akan melahirkan pada malam hari, seperti yang dialami Ani. Pasien ini mengaku, melihat sosok hantu rumah sakit itu setelah mengalami pembukaan lengkap. Saat beristirahat, Ani merasa ada sosok yang berdiri di belakangnye. Penasaran, dia pun memalingkan pandangan ke belakang dan akhirnya bertemu sosok hantu perempuan legendaris tersebut. 

Emotion: surprise
Kagak cuman sayuran, kalo di pasar ada aja makanan busuk yang kita temuin. Pas lagi milih-milih sayuran, pengen nyambet tempe. Soalnya, ditaronya dalem banget. Pas lagi pengen nyambet. Abang yang dagang langsung bilang kagak boleh. Lantaran katanya itu tempe busuk. Anehnya, kalo jia udah tau itu busuk, ngapa masih ada dijejerin di situ. Eh, jia kata kalo itu mau diambil ama orang. Langsung kaget dah. Pegimana caranya ada orang mau ngambil tempe busuk. Baru mau nyambet aja, pas idung udah deket begitu keendus banget benteknya. Lah, ada orang yang malah mau ngambil tempe busuk gitu. kata si abangnya mau diolah lagi. Geli banget ngebayanginnya.

Emotion: disgusted
Elu pernah kagak, kesenengan karena berhasil nemuin barang yang dicari? Nah aye pernah! Jadi, tempat biasa aye naro tas bekel badogan aye entu di tralis tangga rumah aye. Tapi sejak kuliah online dan aye kagak pernah make entu tas lagi, akhirnye entu tas udeh kagak mejeng di sono lagi. Nah, pas pandeminye udeh agak mendingan, aye mau kuliah offline. Tentu aje aye butuh entu tas bekel karena aye mau bekel badogan beberape tempat hehe. Akhirnye aye pun awalnye ngobrak-ngabrik dan ngeluarin semua barang dari laci tempat aye nyimpen tote bag, tapi entu tas kagak ade di sono. Abis entu, aye turun ke bawah dan ke ruang bawah tangga, terus aye obrak-abrik dan ngeluarin semua tas dari keranjang tas belanja dan ... ternyate entu tas bekel badogan nyempil di sono. Aye pun seneng karena nemuin entu tas. Emang ye, kalo udeh usaha pasti bisa ketemu! Nah, elu jangan putus asa juga ye, buat nyari barang elu yang ilang atau lupa naro. Soalnye kalo elu berhasil nyari entu barang sampe ketemu, elu bakalan seneng bener!

Emotion: happy
Namanya juga bocah, waktu kecil kan suka banyak tuh temen nyang kaga puasa. Waktu dulu temen-temen aye pada kaga puasa karna alesannye tuh kaga kuat nahan aus ama laper. Tapi Nyak tuh didik aye galak, aye kalo kaga puasa bisa abis di maki-maki kali. Walaupun pada kaga puasa aye tetep kaga kegoda karna takut banget ketauan Nyak kalo ampe kaga puasa. Soalnye Nyak kalo udeh marah tuh kaga berenti bisa sampe berhari-hari. Mangkanye ampe gede juga aye maish nurut, trus jadi kebiasaan juga kaga gampang buka puasa. Jadi liat orang makan, trus pas puasa juga olahraga mah tetep kuat puasanye.

Emotion: fear
Buat kite nyang udeh marah karna ngerasa diselingkuhin mah kaga usah dendam. Soalnye dendam bakal ngerugiin kite sendiri. Soalnye kall die udeh boongin kite tuh nanti suatu saat nanti bisa aje die ngerasain apa nyang kite rasain. Cara aye ngadepin cowok selingkuh mah kaga nyang marah-marah, dulu emang masih sih pas cinta-cinta monyet mah. Lama-lama pan malu juga masa marah-marah di depan umum. Aye mah tinggalin aje tuh laki, trus kaga pernah lagi amo berurusan. Kite kaga usah marah ampe ngelabrak si perempuannye. Kaga peduli siapa nyang duluan godain tapi aye menurt aye kalo udeh selingkuh sama aja kaga bemenye.

Emotion: angry
Dalam hal phk tidak dapat dihindari berdasarkan pasal 37 PP 35/2021, pengusaha diwajibkan untuk memberitahukan maksud dan alasan PHK kepada Pekerja/Buruh dan/atau Serikat Pekerja/Serikat Buruh di dalam Perusahaan apabila Pekerja/Buruh yang bersangkutan merupakan anggota dari Serikat Pekerja/Serikat Buruh. Pemberitahuan PHK dibuat dalam bentuk surat pemberitahuan dan disampaikan secara sah dan patut oleh Pengusaha kepada Pekerja/Buruh dan/atau Serikat Pekerja/Serikat Buruh paling lama 14 (empat belas) hari kerja sebelum PHK. Bila PHK dilakukan dalam masa percobaan, surat pemberitahuan disampaikan paling lama 7 (tujuh) hari kerja sebelum PHK. Apabila pekerja yang telah diberitahu mengenai PHK, menolak atas putusan tersebut, maka pekerja harus membuat surat penolakan disertai alasan paling lama 7 hari kerja setelah diterimanya surat pemberitahuan PHK

Emotion: sad
Ngadêpin pêrcêrèan orang tua wayah kita udah gêdé èmang kagak gampang. Tapi apalah daya, sêbagè bocah, kita ora bisa saling ngêmaksain mêrèka buat bêrtahan sêlamanyah. Sêbagè bocah, kita kudu bêrada di tahap nètral dan ora ngêmihak kê baba atau ênyak. Bêrikut êni cara nêrima pêrcêrèan orang tua sêbagè bocah nyang udah gêdé. Pêrtama, kêtauinlah bahwa kita ora dèwèkan. Têrus, ontong lupa buat ngêlola èmosi dan ontong ngindarinnyah. Sêlanjutnyah, akuin bahwa kita berduka atas sêmuah kêilangan. Têrakhir, têntuin batêsan nyang sèhat. Hubungan orang tua ama bocah nyang udah gêdé, meski udah bêpisah kudu dilanjutin. Têtêp kasih tau mêrèka masing-masing buat sêlalu bêkabar ama ngasih dukungan dan kasih sayang, têrmasup psikologis, pinansial, ama kêbêradaan.

Emotion: sad
Selama ini udeh dilawan tuh rasa takut biar kaga makin parah. Cuma setiap dicoba tuh kaga pernah bisa buat ngelawannye. Pasti selalu tuh gemeteran ama keluar keringet dingin trus lemes. Kaga bisa dipaksain juga. Trus makin lama diliatin suara aye tuh malah kaga jelas, trus karna malu ya rasanye pengen cepet-cepet selasai. Akhirnye kaga ade cara laen tuh buat ngadepinnye selaen menghindar, emang gabae sih punya pemikiran kaya gitu, cuma aye juga kaga bisa maksain kemampuan diri lite sendiri. Menurut aye nyang harusnye aye lakuin tuh berobat ke nyang ahli, cuma pam kite tau kalo berobat kaya gitu pasti biayanye kaga dikit.

Emotion: fear
Pas empok aye belom kawin, biasanye pas akhir pekan kite pergi ke mall. Kagak selalu sih, kadang-kadang aje. Kadang-kadang kite pun pergi sama enyak kite. Tapi pas entu enyak kite kagak bisa ikut. Kite pun cuma berduaan aje akhirnye pergi ke mall. Biasanye kalo baru sampe entu, kite kelilingin semua tempat dulu, cari diskonan atau liat-liat baju yang paling kite demen sama harganye, tapi kagak langsung beli. Makanye kite lama kelilingin tempat dulu. Terus biasanye kalo udeh capek nyari, kite ngebadog di salah satu restoran entu mall. Nah abis ngebadog, baru deh kite beli barang yang paling kite demen dan pastinye yang harganye terjangkau. Terus selesai belanja, empok aye kaget karena kagak sengaja ketemu temen lamanye, ya entu temen SD-nye.

Emotion: surprise
Kampus Universitas Indonesia memiliki dua asrama, yaitu Asrama Mahasiwa UI Depok dan Asrama Mahasiswa UI Wismarini. Asrama pertama terletak di kampus Depok, dengan kapasitas 480 kamar putra dan 615 kamar putri, yang setiap kamarnya dapat diisi satu hingga tiga orang. Sementara Asrama yang lain terletak di Jl. Otto Iskandardinata no. 38 Jakarta Timur dengan kapasitas 72 kamar putra dan 111 kamar putri. Asrama Mahasiswa UI Wismarini ini khusus disediakan bagi mahasiswa yang kuliah di Fakultas Kedokteran, Fakultas Kedokteran Gigi, dan program lain yang berada di kampus UI Salemba. Kalau fasilitas perpustakaan pusat UI tersebut akan mampu menampung sekitar 10.000 pengunjung dalam waktu bersamaan atau sekitar 20.000 orang per hari selain itu juga akan menampung 3-5 juta judul buku. Perpustakaan ini terbuka juga untuk umum.

Emotion: sad
Sêbagian bocah mungkin bakal ngêrasa ngêri wayah ngêliat kolêm aèr nyang gêdé di adêpannyah. Hal ênih kêmudian ngêja mêrèka jadi ora bêrani bêrênang karna ngêri kêlêlêp. Kalu orang tua sêlalu gagal ngêbujuk bocah buat rênang, bêrikut ênih bêbêrapah cara ngêja bocah biar ora ngêri bêrênang. Pêrtama, ontong ngêdorongnyah, ora masalah bocah ngêrasa ngêri. Kita tibang pêrlu ngêlakuin pêndêkêtan pêlan-pêlan buat mudarin kêngêriannyah. Orang tua tibang pêrlu ngêyakinin bahwa diah bisa. Kêdua, kasih pêralatan nyang têpat. Sayap aèr, pêlampung, ama jakèt pênyêlamêt bisa ngêbantu pêrênang nyang ragu ngêrasa kêrasan di kolêm rênang. Kêtiga, coba kasih waktu lêbih lama wayah bêrêndêm di dalêm kolêm. Pokuslah biar ngêbantu bocah ngêrasa kêrasan di dalêm aèr.

Emotion: fear
Kalo kita ngerasa takut banget tenggelem ampe ngerengked, ampe ngedeketin gejala fobia aer, kita bisa empel-empel ngilangin perasaan ngeri itu. Ada orang yang akhirnya nekat buat pelan-pelan belajar berendem di aer yang mayan dalem kayak kolem berenang. Kalo kita kagak berani sendirian, kita boleh ngajakin orang terdeket kita. Kita juga kudu dateng ke orang yang bisa dipercaya buat ngebantuin kita empel-empel ngilangin rasa ngeri. Kita bayangin kalo aer itu enak dipandang atawa kita nonton video-video yang berubungan ama laut. Soalnya, pantai ama dalem laut itu cakep. Kalo ngerasa udah keserang fobia aer, kita bisa minta batuan ahli buat terapi, biar kita kagak ngeri melulu soal tenggelem, apalagi kalo ampe takut aer.

Emotion: fear
Kalu êluh punya troma wayah kêcit nyang têrus kêbawa ampè dèwasa, sêbaèknyah sigrah cari cara buat ngêmulihinnyah. Nyang jadi masalah, troma ngêja èmosi êluh têrus bêgêjolak wayah diadêpin ama pêmicunyah. Tanpa êluh sadarin, troma mêndalêm pada wayah kêcit bisa bêpêngaruh nègatip ama karièr, hubungan, kêsèhatan, ama sêluruh kêidupan êluh. Buat sêmbuh dari troma wayah kêcit, mintalah pêrtolongan bantuan propèsional. Coba cêritain troma wayah kêcit êluh ama psikolog atau tèrapis ahli buat dicari tau cara pênanganan nyang paling pas. Bêrbagè jênis tèrapi mungkin cocok buat ngatasin troma nyang êluh alamin ampè karang ênih. Ontong pêrnah jêngah buat minta bantuan propèsional dêmi kualitas idup nyang jauh lèbih baèk, yak!

Emotion: sad
Jarak antara halte bus dan rumahnye Nila entu nanggung, ya entu kagak terlalu jauh, tapi juga kagak deket. Cumanye karena Nila entu tinggalnye di daerah yang masih sepi sama transportasi, akhirnye die kudu pasrah buat jalan kaki ke entu halte bus. Karena bus juga jarang ade yang berhenti di entu halte makanye die kudu dateng tepat waktu di jam-jam tertentu entu bus dateng supaye kagak kudu nunggu bus lagi dan supaye dateng ke kantornye tepat waktu. Nah tapi malang nasibnye Nila, pas die udeh jalan capek-capek dari rumahnye apelagi entu cuaca lagi panas bener dan daerahnye gersang, bus dateng lebih awal. Alhasil Nila pun kaget karena ketinggalan entu bus dan berpotensi telat sampe kantor.

Emotion: surprise
Doel kebelet pipis bangat! Enih baru mate pelajaran kedue, tapi Doel ude uget-uget kek ulet gegara nahan pipis. Sebenernye, selaen agak takut ame gurunye, Doel juge nahan pipis gegara kagak tao toilet sekolahnye enih ade di mane persisnye. Maklum, namenye juge anak baru masuk petengahan semester, jadi kagak sempet kenalan banyak ame lingkungan kolaannye ndiri. Cuman, gegara die udeh nahan daritadi, jadi keknye mao kagak mao kudu diadepin, dah. Untung aje die diizinin ame gurunye. Begitu keluar kelas, Doel modal nginget omongan orang aje. Katenye, sih, toiletnye ade di pojok gedung utara lantae atu. Doel turun terus agak lari ngarah ke sonoh. Begitu udeh dipojokan, idungnye nyium bau-bau kagak sedep, terus ngeliat ade pintu cokelat agak gede nyang ditempel logo lanang di depannye. Enih pasti toiletnye, nih, batin Doel. Begitu dibuke ame die pintunye, buset... kebelet pipisnye langsung ilang, nyang ade Doel malah mual karang, soalnye toiletnye jorok bangat! Sampah ade di mane-mane, baunye kagak keruan, kerak, lumut, haduh! Kek kagak pernah dibersiin serebu taon lamenye. Duh, begini carenye, mah, mending die numpang pipis di toilet guru aje, dah, ajimumpung enyaknye guru di marih!

Emotion: disgusted
Walaupun fobia sosial ntu ditandainye dengan adanye sikap yang kurang nyaman saat berada di tempat umum ataupun di tengah keramaian. Kondisi tersebut ntu tentu jauh berbeda dengan sifat seseorang yang pemalu. Orang yang mempunyai sifat pemalu mungkin aje bakal merasa cemas ketika berada di tempat umum, dan berbicara di depan publik. Sedangkan orang yang mengalami fobia sosial ntu mereka bakal merasa cemas, panik, dan takut jauh sebelum berbicara di depan publik ataupun berada di tengah-tengah keramaian. Gejala seperti detak jantung berdebar lebih kencang, sulit fokus terhadap keadaan yang ada, juga bisa terjadi jauh sebelum para fobia sosial berbicara di depan umum, maksudnye sebelum interaksi die udeh kepikiran duluan.

Emotion: fear
Banyak hal nyang bisa kite lakuin walaupun cuma hidup sendiri, biar kaga sepi di rumah ya bisa isi waktu luang supaya kaga berasa sendirian, nih aye bakal kasih tau ape aje nyang bisa dilakuin. Pertama, kalo pulang kerja bisa ajak temen buat makan malem di luar, biar nanti ampe rumah tinggal istiraha. Kedua, bise nih kite ajak temen buat berkunjung trus kalo ada pertemuan tuh bolehin deh pake rumah kite biar rame. Ketiga, ajak keluarga maen, boleh ajak ponakan tuh nginep di rumah supaya kaga sepi kalo lagi libur kerja. Kelima, bisa ikut kegiatan nyang bermanfaat disekitaran rumah tempat kite tinggal.

Emotion: sad
Masa sekolah itu emang waktunya orang demen becanda. Bocah belom tapi engeh yang bener ama yang salah, yang baek ama yang jelek. Masih ngerasa biasa aja kalo ngeledekin orang. Dikiranya itu cuman banyolan aja. Padahal, orang diledekin bisa malu banget kalo saban ari diketawain ama temen sekelasnya. Malah ada yang ampe kebawa ke idupnya seari-ari. Bisa bikin jia kagak ada semanget buat ke sekolah. Sekolah jadi tempat yang nyeremin lantaran jia sering ngerasa malu. Jia takutan ketemu orang. Jia ngerasa saban orang yang ditemuin bakalan ngetawain jia. Udah gitu, jia malah ngerasa ada yang salah di dalem dirinya. Gedeknya, orang yang sering ngeledek gitu kagak ada rasa salah sama sekali.

Emotion: shame
Pulang dari jalan-jalan dibagi sedus susu kotakan. Bocah demen banget. Pas nyampe rumah kagak pake dilongok lagi, jia mau buka aja tuh susu. Pas diliat ama bapanya, taunya itu susu udah kadaluarsa. Kagak jauh banget sih emang, kadaluarsanya baru sehari, ngeliat susu banyak banget gitu, kagak tega kalo dibuang. Akhirnya, nyoba dibuka dah itu susunya. Pas dibuka beleber ke mana-mana aernya. Taunya, udah bau amis banget. Abis semuanya pada bau amis susu yang beleber ampe kena kaen bangku. Nyium bau amisnya udah bikin enek, pegimana mau minum. Bagusnya, belom ada yang keminum barang dikit. Kagak tau pegimana nasibnya perut kalo ampe keminum.

Emotion: disgusted
Malêm taun baru 2017 bakal ngêjadi malêm nyang sêlalu dikênang ama Listi Budiharjo. Wayah sêmuah orang sênêng-sênêng ama kêmbang api di luar, diah justru ngêrasain pêrobahan pada awaknyah. Mukanyah ngêbêngkak, kêrasa puyêng dari lèhèr ampè kêpala, ama otot matanyah kèk dibêtot. Kêsèhatannyah nurun dan dibawa kê rumah sakit. Tènsinyah 200/130, doktêr minta obsèrpasi ama cèk darah, hasilnyah krèatinin 3,5 ama ureum 45. Doktêr bilang, pungsi ginjalnyah nurun. Dirinyah bêlon bisa nêrima ponis onoh. Diah ora ngêjalanin cuci darah. Pênolakan onoh ngêja racun dalêm darahnyah pada kadar tinggi ama ngêjanyah ora sadar. Bêdasarkan diagnosis doktêr, ginjal Listi ngêcil. Abis dicêliin lêbih jauh, têrnyata gagal ginjal kronis ênih disêbabin prèèklamsia, yakni hipêrtènsi wayah bunting.

Emotion: surprise
Berbicara dengan orang yang mengintimidasi kite bisa menakutkan. Barangkali kite menghadapi atasan yang suka mendominasi, atau teman sekelas yang suka merundung. Walau jalan keluar termudah adalah mengabaikan mereka, kite kerap harus berbicara dengan orang yang ingin kita hindari. Ape pun situasinye, kite bisa belajar berbicara penuh percaya diri dengan meningkatkan harga diri, bersikap asertif, dan mengatasi perasaan terintimidasi. Mengatasi kecemasan kite dengan merencanakan ape yang hendak kite katakan. Kite mungkin cemas ketika hendak menemui atasan kite untuk membicarakan proyek yang sedang dikerjakan ntu. Pakailah waktu kite dengan bijaksana, dan pastikan kite ntu memenuhi tenggat, kagak ada detail yang terlupa, atau ada kesalahan yang terabaikan. Antisipasi pertanyaan ape yang mungkin diajukan oleh atasan kite, dan bersiaplah menjawabnye.

Emotion: fear
Dêngan ngidolain sêsêorang, êluh bisa punya wadah buat ngèksprèsiin ama ngêluarin èmosiluh. Ngidolain sêsêorang dalêm psikologi têrnyata juga masup kê dalam katêgori indipidualisasi. Pènomèna ênih bisa ngêbantu sêsêorang bêlajar pêgimana ora kêbangêtan bêrgantung pada orang laèn ama lêbih bêrani dalêm hal pêngambilan kêputusan nyang sèhat karna bêrani milih. Para ilmuwan nganggêp bahwa ngidolain sêsêorang nyakup pêrasaan kêtêrlibatan ama idèntipikasi. Wayah para pênggêmar nyang ngidolain sosok nyang sama kêtêmu, ada pêrasaan bahwa mêrèka kèk nêmuin sodara. Rasa ngêmilikin nyang sama ênih bisa ngindarin mêrèka dari dèprèsi. Wayah êluh kêtêmu ama orang laèn nyang sama-sama ngêdêmênin hal nyang êluh minatin, hal ênih bisa ngindarin êluh dari kêsêpian. Sêlanjutnyah, nyang têrjadi adalah pêrasaan kêgirangan.

Emotion: happy
Darel entu sejak kecil demen maen alat musik. Hal entu tetep kagak berubah walaupun die udeh sibuk kuliah dan aktif berorganisasi. Die lebih milih bergadang buat nikmatin entu hobinye, bisa maen alat musik ataupun bikin musik. Nah die entu karena terlalu padet aktivitasnye, jadi jarang bener ngebadog dengan teratur dan sekalinye ngebadog pun bisa dikate selalu mi instan atau junk food laennye. Kalo orang biasanye ngebadog mi instan atau junk food seminggu 1-3 kali, nah die ngebadog selaen mi instan atau junk food cuma 1-3 kali dalem seminggu. Alias kebalikannye. Sedangkan ape-ape yang berlebihan entu kan kagak baek, apelagi die juga kagak teratur badognye. Alhasil kudu dioperasi dan die pun takut karena kudu dioperasi. Nyok deh ngbadog yang bener dan sehat!

Emotion: fear
Bejibun manfaat menabung buat bocah dari dini kagak bise dianggeep sepele. Utamanye buat ngasi pelajaran ame hikmahnye pade bocah agar nghargai uang sekecil ape juge uangnye. makenye bocah bakal lebih bise punya sifat hemat atawa kagak ngeborosin uang di mase kehidupannye ntar. Sikap nghargain uang pade bocah nyang ketanem dari kecil bakal ngebekas sampe ke usia dewasa. soalnye buat uang satu rupiah pun juge perlu dihargain.  Hal ntu punye manfaat banget buat tumbuh kembangnye bocah di masa depannye. Soalnye duit nyang dipunyain dihargain. Apenye aje nyang dipengenin kagak mesti kudu dibeli ntar ntaran. Tapinye semue ntu kudu ditunda dibeli soalnye perlu waktu buat ngumpulin putusan nyang pas, ame kalo ude mutusin buat beli barang ape aje, kagak perlu waktu buat ngumpulin uang ame nabung uang sampae jumlahnye same harganye barang ntu.

Emotion: happy
Menjelaskan perasaan gagal tuh paling susah, karna di dalem hati dan otak tuh udah hilang hubungan. Maksudnye tuh di otak udeh banyak nyang mau dikeluarin tapi cuma aer mata aja nyang keluar. Meratapi diri sendiri dan cari tau letak kegagalan tapi malah pikiran makin kaga tenang, mangkanye kaga heran banyak orang nyang kaga sanggup ngelaninnye. Soalnye bangkitt dari kegagalan tuh kaga semudah ama kita timbang ngucap, semua tuh butuh proses ama kesiapan. Sekuat apa pun nyoba tetep aja bakal gagal kalo kaga dari kemauan sendiri, jadi bangkit dari kegagalan juga pendorongye dari diri sendiri. Yakin kalo setiap orang pasti pernah gagal, semua orang kaga ade nyang sempurna jadi yakin aje kite pasti bisa bangkit, itu dia cara nyelametin diri sendiri.

Emotion: sad
Percis banget kayak naek sepeda itu. Pas sekolah SMA, masanya sering maen ngumpul-ngumpul bareng ama temen. Pulang bisa ampe malem, kalo besokannya pere. Kadang balik ke rumah dianter ama temen, diboncengin motornya. Waktu itu, pulang abis megrib. Temen yang bawa motor nawarin boncengin. Dibandingin naek gandaran angkot, mending nebeng aja. Pas mau naek motornya, tau-tau bunyi celana panjang kebeset. Untungnya kebesetnya pas di bagian bawahnya. Itu aja udah malu bener. Pegimana kalo robek bagian tengahnya. Untungnya juga lagi dobelan rok panjang. Jadi, ngerobah posisi duduk miring aja biar kagak keliatan. Itu juga udah nahan malu banget depan temen-temen. Celana bisa robek ampe kedengeran gitu.

Emotion: shame
Banyak orang takut bangat berenang di tempat dalem gegara ngeri tenggelem. Soalnye, di mane-mane juge, tenggelem digambarin jadi satu hal nyang nyakitin bangat buat badan, bahkan ampe bise bikin ketemu maot. Tande-tande orang nyang tenggelem bise diliat dari die tereak-tereak gegara panik, terus badan ame tangannye kek ngegapae-gapae ke atas ato ke permukaan aer buat minta petolongan. Tenggelem, walopun bise diselamatin pas masi idup, juge nyisain gejala nyang bikin orang-orang traume ngeliat ato ngerasainnye. Gejalanye entu ade batuk-batuk bae, gumoh, napasnye sesek, dadanye kerasa bangat nyeri, area sekitar perut jadi ngegede ato bengkak, ame mukenye jadi warne biru, terus kerase dingin. Kalo udeh begini, kudu bangat korban langsung dibawa ke rume sakit tedekat.

Emotion: fear
Elu pernah liat tumpukan sampah yang banyak bener? Aye pernah. Pas entu, aye tinggal di asrama dan dapet jadwal piket buang sampah ke pusatnye. Selesai temen aye nyapu kamar dan buang kotorannye ke tempat sampah, aye pun bawa plastik sampah turun ke bawah buat dibuang ke pusat pembuang sampah. Pas sampe ke pusat pembuangan sampah aye bener-bener mual karena jijik ngeliat tumpukan sampah yang banyak dan berantakan bener di pusat pembuangannye. Nah ternyate emang wajar bener kite jijik ngeliat sampah, apelagi pas entu aye liatnye tumpukan sampah. Soalnye, salah satu hal yang bisa micu munculnye rasa jijik entu adalah sampah. Jadinye, wajar aje aye jijik bener karena ngeliat tumpukan sampah yang bau bener. Elu makanye kalo tinggal bareng-barenh sama banyak orang dan mau buang sampah ke pusatnye, mendingan elu pake masker ye biar kagak kebauan.

Emotion: disgusted
Ora sêmuah bahan gêgarêsan nyang ada di swalayan atau pasar rêsik. Ada kalanyah bahan-bahan gêgarêsan onoh cêbrik ampè bisa ngotorin sêluruh gêgarêsan rêsik laènnyah nyang kita toèl. Biar têtêp higiènis, cucilah tangan êluh sêbêlon ama sêudah bêlanja. Ênih pênting karna êluh bakal ngêmilih dèwèk bahan-bahan gêgarêsan nyang dibêli nantinyah. Lalu, wayah lagi bêlanja, duluin ngêbêli produk dalêm kêmasan sêbêlon ngêbêli bahan gêgarêsan sêgêr. Dêngan ngêduluin ngêbêli produk dalêm kemasan, mangka êluh udah milu ngêbantu ngêja bahan gêgarêsan sêgêr ora gampang bonto. Sêlanjutnyah, biar sêgala bahan gêgarêsan têtêp higienis, êluh wajib ngêbawa kantong bêlanjaan dèwèk. Kêmudian cuci atau topoin sêmuah barang bêlanjaan, baèk onoh dalêm kêmasan atau nonkêmasan. Ênih bêrguna biar kulkas têtêp higiènis ama kêhindar dari bêrbagè dêbu, kotoran, sêrta kuman nyang nèmplok.

Emotion: disgusted
Pertama kali aye sakit ampe parah banget tuh ya pas sakit demam berdarah itu. Pas sakit aye bener-bener ngerasainnye kaga enak banget dah. Pala rasanye mau pecah, trus makin lama-makin lemes karna trombosit makin lama makin turun. Udeh gitu pas nyari rumah sakit pertama kali tuh aye naek motor bertiga ama nyak ama babeh, pas itu juga keadaannye kite belom punya mobil. Rasanye ayeape mau nyerah minta pulang ke rumah kalo kaga juga dapet rumah sakit. Walaupun akhirnye dapet tapi aye kaga ada perubahan ape-ape, tiap hari diambil darah tapi kondisinye makin parah. Obat udeh segala hal dah masuk, tapi kaga juga bereaksi.

Emotion: fear
Elu pernah ngalamin OSPEK? Dari kelas berape elu ngalamin OSPEK? Kalo aye entu mulai ngalamin OSPEK kayaknye pas kuliah aje sih. Pas SMP, aye ingetnye kagak ade OSPEK yang modelan diomelin senior, malah kayak banyak ikut seminar dan pengenalan kampus tanpa diomelin. Pas SMA, aye ijin sakit pas masanye OSPEK, jadi aye kagak ngerasain OSPEK juga. Nah pas kuliah deh aye baru rasain OSPEK. Aye awalnye entu santai, kagak takut dimarahin. Tapi karena temen-temen aye tampangnye tegang bener dan pake katenye takut dimarahin para senior panitia OSPEK, aye udeh muali agak takut dikit, terus pas udeh denger suara bentakan mereka aye pun udeh mulai makin takut, dan pas udeh pemeriksaan, aye udeh bener-bener takut ade yang salah pade aye abis entu dimarahin.

Emotion: fear
Menjadi orang yang lupaan emang sungguh bener-bener kaga enak rasanye, gedek bawaannye. Karena tiap kita naro barang disuatu tempat rasanye kite cepet bener dah tuh lupanye, lupa naronye ntu barangnye dimane karena gampang lupaan. Kalo kita jadi orang yang punya ingetan yang bagus, mau naro barang dimane aje kite pasti bakal inget dan tau aje gitu ntu barangnye dimane. Tapi kalo lupaan pasti gedek rasanye karena kite gatau naro barangnye dimane. Lagi nyari buku ditumpukkan buku sampe kebek nyarinye, akhirnye dapet deh di tumpukkan nyempil ntu buku yang dicari, girang rasanye pas ditemuin ntu bukunye yang udeh kite susah payah carinye diubek ubek.

Emotion: happy
Kalo ada bayi yang baru lahir pastinye bikin seneng bener kan? Entah entu bayinye elu ataupun sodaranye elu ataupun bayinye temen atau kerabatnye elu, tapi pasti nyenengin deh kalo ada bocah bayi baru lahir! Soalnye bayi entu gemesin bener! Pas senyam-senyum padahal lagi bobo, pas lagi cegukan, jari kaki dan tangannye yang mungil, aromanye yang sedep khas bayi, gaya tidurnye, suaranye, ekspresinye yang imut, nangisnye, pas die nemplok di gendongannye elu, pas die dipakein baju-baju gemesin, dan laennye. Intinye saking gemesinnye entu bayi baru lahir – mau entu bayinye elu, bayinye sodara elu, bayinye kerabat elu, ataupun bayinye temen elu – bikin elu seneng bener deh! Nyok kite tengok bayi-bayi yang ade di sekitar kite, barangkali kite yang lagi kesel jadi seneng abis liat bayi!

Emotion: happy
Anceman ini punya macem-macem jenisnya. Ada anceman militer ama anceman non militer. Anceman militer itu anceman yang make kekuatan senjata ama dikerjainnya berkelompok rapih. Anceman ini bisa ngebahayain negara. Anceman militer itu misalnya, kayak serangan militer ke negara laen, ada negara yang sengaja-ngaja ngelakuin pelanggaran, neror pake senjata, bikin gerakan separatis, perang sodara, ama bikin makar. kalo anceman non-militer itu anceman yang pake senjata atawa kekuasaan militer, cuman tetep aja ngebahayain. Malahan bisa lebih bahaya dari anceman militer. Jenis anceman non-militer ini, kayak politik, ekonomi, sosail budaya, teknologi, informasi, ama keselamatan umum. Itu dalem rupa kelompok. Ada juga anceman yang dikerjain ama orang ke orang kayak masalah pribadi, kagak ada urusannya ama negara.

Emotion: fear
Siape sih yang kagak sedih kalo ade anggota keluarga yang meninggal? Apelagi kalo entu keluarga deket bener sama kite dan jadi orang yang spesial buat kite. Nah Alya entu ade anggota keluarga yang die sayang  bener, ya entu neneknye. Neneknye udeh sering sakit bahkan dari jaman Alya SD. Pas Alya kuliah, neneknye sakit lagi. Alya takut karena neneknye udeh makin tua, kali enih neneknye kagak selamat. Tapi Alya berusaha yakin kalo neneknye bakalan menang lawan penyakitnye lagi kayak yang sebelom-sebelomnye. Eh tapi ternyate takdir berkata laen. Neneknye Alya meninggal. Alya pun sedih bener neneknye meninggal. Udeh kagak ade lagi yang nenangin Alya.

Emotion: sad
Anak-anak merasa takut pada jarum suntik karena belum memahaminye. Berikan informasi tentang alasan dilakukannye vaksinasi, sekaligus ceritakan proses berlangsungnye ntu vaksinasi. Selain ntu, berikan gambaran bentuk dan ukuran jarum suntik yang digunakan. Kalau bisa, biarkan anak melihat teman-temannye ntu yang udeh pade berani, dan akhirnye berhasil melakukan vaksinasi. Sebelum dilakukan vaksinasi, beri tahu anak bahwa hari ntu die bakal diimunisasi dengan cara disuntik menggunakan jarum suntik. Di satu sisi ntu, mungkin anak bakal merasa cemas, tapi hal ntu dianggap lebih baik daripade langsung datang ke dokter tanpa memberitahunye terlebih dahulu. Hindari mengatakan bahwa tusukan jarum pada proses vaksinasi kagak menyakitkan. Jika anak menyadari bahwa rasanye sakit, kite bakalannye dicap sebagai pembohong. Lebih baik mengatakan dengan jujur bahwa proses vaksinasi mungkin terasa sakit, tetapi hanya sebentar, dan rasa sakitnye ntu dapat ditahan.

Emotion: fear
Sebelumnya saya mau bilang kalau saya bukan tipe seseorang yg suka merayakan ulang tahun. Bukan berarti tidak suka bila ulangtahun saya dirayakan. Hanya diucapkan selamat saja saya sudah merasa lebih dari cukup. But unexpectedly… saya begitu beruntung memiliki orang2 yg sangat menyayangi saya. Mereka adalah sahabat2 saya, awalnya saya tidak menyangka mereka akan memberi kejutan dengan merayakan ulang tahun saya. Waktu itu umur saya 16 tahun. Hari ulang tahun saya lada saat itu saya jalani seperti hari2 biasa saja.. nothing special. Tapi hari itu saya benar2 tidak terpikir bahwa mereka akan memberikan saya kejutan. Mereka bilang kepada saya bahwa sebenarnya mereka mencoba memancing agar saya marah dengan memfoto saya diam2 mencari cari foto jelek saya. Namun karena tidak tau maksud dan tujuan mereka saya tidak marah, bahkan saya tidak curiga sedikit pun. Memang pada saat itu tida ada satupun dari mereka yg mengucapkan selamat ulangtahun kpda saya. Namun karena sudah terbiasa yaa saya pun cuek2 saja. Namun benar2 mengejutkan mereka menyuruh saya duduk dan memberikan kue ulangtahun kpda saya. Saya benar2 tidak menyangkanya. Saya pikir mereka lupa, tapi ternyata inilah yg mereka rencanakan.

Emotion: surprise
Sewaktu aye masih sekolah dasar, aye ngaji di salah satu lembaga TPA Muhammadiyyah. Jadwal aye ngaji ntu setiap sore, pulang sekolah aye istirahat sebentar lalu langsung siap-siap untuk pergi ngaji. Aye selalu dianterin oleh enyak aye, dan selalu ditungguin sama enyak aye. Tempat aye belajar ngaji ntu kagak terlalu gede, dan luas tempatnye. Tapi di dalemnye ada beberape wahana permainan walau ga banyak. Ada ayunan, jungkat jungkit, tangga, dan papan seluncur atau biasa disebut perosotan. Setiap jam istirahat, aye sama temen-temen aye selain jajan tentunye bermain, entah hanya bermain lari-larian, petak umpet, dan juga kite main wahana yang ada. Suatu waktu aye, dan temen-temen ramean main papan seluncur, kagak disangka-sangka celana aye robek segede-gedenye bener-bener robek gede. Aye malu banget dan langsung pulang ke rumah sama enyak aye.

Emotion: shame
Gunung Mêrapi ngêluarin lêtusan gêdé pada Rêbo, 27 Januari 2021 sêkira jêm 13.45 WIB. Lêtusan gêdé ênih bêmula dêngan luncuran awan panas sêjak sêari sêbêlonnyah. Têrus, pêgimana mêstinyah warga ngadêpin pènomèna gunung mêlêtus ama cara èpakuasinyah? Bêrikut ênih tips èpakuasi wayah gunung mêlêtus. Pêrtama, kênalin daèrah sêkitar pêranti nêntuin têmpat nyang aman buat ngungsi. Kêdua, ngêtauin jumlah pênduduk total ama inprastruktur pênting di jona bahaya. Kêtiga, kêja pêrêncanaan pênanganan ama rutê èpakuasi bêncana. Kêêmpat, kêtauin jumlah kêndaraan pribadi ama kêndaraan publik pêranti èpakuasi. Kêlima, têntuin lokasi nyang butuh pênjêmputan buat èpakuasi. Kêênêm, pêrsiapin pêngungsian kalu dibutuhin. Kêtujuh, siapin kêbutuhan dasar logistik.

Emotion: fear
Tiap ade duit, udeh pasti langsung dipake Lono buat seneng-seneng. Ade kalanye juga, entu duit dikasih enyak dan babehnye buat bayar sekolah atau beli keperluan sekolah, tapi malah dipake buat foya-foya. Akhirnye suatu hari, biaya sekolahnye pun udeh numpuk kudu dibayar. Soalnye kan selama enih semua duit dari orang tuanye buat bayar sekolah malah dipake buat seneng-seneng dan belanja. Anceman sekolahnye adalah drop out. Akhirnye Lono nyuri duit dari temen-temen sekelasnye dan kelas-kelas laen. Lono pun ketahuan dan dikeluarin. Entu adalah penyeselan terdalemnye Lono. Die nyesel bener selalu ngamburin duitnye buat foya dan belanja, make duit biaya sekolah buat seneng-seneng, dan apelagi sampe nyuri. Entu bener-bener penyeselan terdalemnye.

Emotion: sad